Álag vegna faraldursins hefur fælt fólk úr vinnu á Landspítalanum, þrátt fyrir aukagreiðslur, segir Már Kristjánsson, yfirlæknir smitsjúkdóma á Landspítala. Hann segir að til greina komi að fá starfsfólk sem er í einangrun til starfa.
Það er bara eitthvað sem þarf að skoða. Ég þekki það líka frá Bandaríkjunum og víðar og í Svíþjóð þegar verst lét. Þegar fólk var orðið einkennalaust þá fór það bara að vinna. Þannig að við þurfum bara að skoða það. Auðvitað verðum við að sinna verkefninu. Það segir sig sjálft. Þá þurfum við að gera það sem er skynsamlegast á þeim tíma sem verkefnin hrannast upp.